Publication: Magyar Közlöny
Issue: MK-2002-94 (Year: 2002, Number: 94)
Era: 1990-2004
Section: törvények módosításáról szóló 2000. évi CXIII. törvény
Paragraph Index: 159

81. § (6) bekezdése azért sérti az Alkotmány 13. § (1) bekezdésében foglalt tulajdonhoz való jogot, mert nem ad lehetõséget az arányosság alkalmazására, a legenyhébb jogsértés esetén is kötelezõvé teszi az elkobzás alkalmazását. A panasz alapjául szolgáló ügyben a vámhatóság 9624 Ft jövedéki adóhiány miatt és 20 000 Ft jövedéki bírság kiszabása mellett két nagy értékû, egyenként is milliós értéket képviselõ tehergépjármû elkobzását rendelte el, amely döntést — a rendes jogorvoslati lehetõséget kimerítve — az illetékes bíróság jogerõsen megerõsített. A Jöt. 81. § (1) bekezdése e) pontjának „felhasználására” szövegrészét a panaszos azért tartja alkotmányellenesnek, mert az nem egyértelmû, nem pontos, különbözõ jogértelmezéseket tesz lehetõvé, így sérti a jogbiztonságot, és ezáltal ellentétes az Alkotmány 2. § (1) bekezdésében meghatározott jogállamiság követelményével. Véleményét arra alapozza, hogy szerinte a jogalkalmazásban bizonytalanságot okoz a tehergépjármû adózás alól elvont jövedéki termék felhasználására használt eszközzé minõsítése. Az Alkotmánybíróság a támadott jogszabályi rendelkezések azonosságára tekintettel az indítványokat egyesítette, és azokat egy eljárásban bírálta el. Az Alkotmánybíróság eljárása során beszerezte a pénzügyminiszter véleményét.

Source: https://magyarkozlony.hu/hivatalos-lapok/e47d592dfb6757293e74b31bff0dbc19f0799e61/dokumentumok/1ce3779c6732d7c4ec765f88e33f4beff54c3c34/letoltes